George Baker
George Baker (õieti Johannes Bouwens, kasutatakse ka nime lühivormi Hans Bouwens, sündinud 8. detsembril 1944 Hoornis) on Hollandi laulja ja laulukirjutaja. Tema suurim hitt on ilmselt olnud "Una Paloma Blanca" ("Valge tuvi"), mida eesti keeles on esitanud Heidy Tamme, Paul Allik ja Mati Nuude. Hans Bouwens on kirjutanud umbes 600 laulu ja on müünud üle 25 miljoni heliplaadi.